ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
பொருளாதார ஒத்துழைப்பு மற்றும் வளர்ச்சி அமைப்புப் பணிக்குழுவின் நல்ல ஆய்வக நடைமுறைகளு  க்கான துணைத்தலைமையாக இந்தியா நியமிக்கப்பட்டுள்ளது
இந்தியாவின் நல்ல ஆய்வக நடைமுறைகளின் செயல்பாடுகளுக்கு அங்கீகாரம் வழங்கும் வகையில் பொருளாதார ஒத்துழைப்பு மற்றும் வளர்ச்சி அமைப்புப் பணிக்குழுவின் நல்ல ஆய்வக நடைமுறைகளு  க்கான துணைத்தலைமையாக இந்தியா நியமிக்கப்பட்டுள்ளது.
நல்ல ஆய்வ நடைமுறைகள் என்பது பொருளாதார ஒத்துழைப்பு மற்றும் வளர்ச்சி அமைப்பினால் மதிப்பிடப்படும் ஒரு தரமுறையாக இருக்கிறது. மருத்துவக் கருவிகள் மற்றும் உணவு / தீவன சேர்க்கைகள், அழகு பொருட்கள், வேளாண்ரசாயனங்கள், மருந்துகள் , தொழிலக ரசாயனங்கள், பல்வேறு ரசாயனங்களுக்கு பாதுகாப்பு தரவு உற்பத்தி செய்யப்படுவதை இது உறுதி செய்கிறது. ஒழுங்குமுறை அதிகாரிகளால் இவை ஏற்றுக் கொள்ளப்படலாம்.
2002-ம் ஆண்டு ஏப்ரல் 24-ம் தேதி மத்திய அமைச்சரவையின் அனுமதியின்படி தேசிய நல்ல ஆய்வக நடைமுறைகளுக்கு ஏற்ற கண்காணிப்பு ஆணையம்  , இந்திய அரசின் அறிவியல் மற்றும் தொழில்நுட்பத்துறையால் உருவாக்கப்பட்டது.
பொருளாதார ஒத்துழைப்பு மற்றும் வளர்ச்சி அமைப்பு கவுன்சில் நடைமுறைகள் மற்றும் நல்ல ஆய்வக நடைமுறைகளுக்கான ஓஇசிடி கொள்கைகள் ஆகியவற்றில் கூறப்பட்டபடி மேற்குறிப்பிட்ட வகைகளில் உள்ள புதிய ரசாயனங்கள் மீது பாதுகாப்பு ஆய்வு மேற்கொள்வதற்கான சோதனை வசதிகளுக்கு நல்ல ஆய்வக நடைமுறை சான்றிதழை என்ஜிசிஎம்ஏ என்ற தேசிய அமைப்பு வழங்குகிறது.
ரசாயனங்கள் அபாயமற்ற இயல்பைக் கொண்டவை என்பது ஆய்வுகள் மற்றும் தரவுகளுடன் நிரூபிக்கப்பட வேண்டிய தேவை இருக்கிறது. சம்பந்தப்பட்ட நாடுகளின் முறைப்படுத்தும் அமைப்புகள் அதனை ஆய்வு செய்து இந்த ரசாயனங்கள் எந்த ஒரு மனிதருக்கோ அல்லது சூழலுக்கோ கேடு விளைவிக்காதவை என்று சான்றழிக்க வேண்டும்.
மேலும் விவரங்களுக்கு இந்த ஆங்கில செய்தியை பார்க்கவும்;
https://pib.gov.in/PressReleasePage.aspx?PRID=1664688
சிறுபான்மையினர் நலன் அமைச்சகம்
இந்திய முஸ்லீம்கள் எதிர்கொள்ளும் பிரச்சனைகள்
முஸ்லீம்கள் உள்ளிட்ட ஒவ்வொரு சமுதாயப் பிரிவினரின் நல்வாழ்விற்காகவும் மேம்பாட்டிற்காகவும் மத்திய அரசு பிரதமர் மக்கள் ஆரோக்கியத் திட்டம், கிசான் சம்மான் நிதி திட்டம், மின்சார திட்டம் என பல்வேறு திட்டங்களைச் செயல்படுத்தி வருகிறது. பொருளாதாரரீதியில் பின்தங்கிய பிரிவைச் சார்ந்த சிறுபான்மையினர் வேலைவாய்ப்பிலும், கல்வி நிலையங்களிலும் 10 சதவிகித ஒதுக்கீட்டைப் பெறலாம்.
முஸ்லீம்களையும் உள்ளடக்கிய சிறுபான்மையினரில் பொருளாதாரரீதியில் பின்தங்கிய மற்றும் நலிவடைந்தவர்களின் வாழ்க்கைத்தரத்தை மேம்படுத்துவதற்கான பல்வேறு திட்டங்களை சிறுபான்மையினர் விவகாரங்கள் அமைச்சகம் செயல்படுத்தி வருகிறது. அந்தத் திட்டங்களின் விவரங்கள் கீழே தரப்படுகின்றன.
அ. கல்வி அதிகாரம் பெறுவதற்கான திட்டங்கள்: மாணவர்களுக்கு அவர்களின் வங்கிக் கணக்கில் நேரிடையாக பணம் செலுத்தும் வகையில் பல்வேறு கல்வி உதவித்தொகைத் திட்டங்கள் செயல்படுத்தப்படுகிறது. உயர்கல்வி பயில்வதற்காக வெளிநாடுகளுக்குச் செல்கின்ற சிறுபான்மை சமுதாயத்தைச் சார்ந்த மாணவர்கள் பெறுகின்ற கல்வி கடன்களுக்கு வட்டி மானியம் தரப்படுகின்றது. யுபிஎஸ்சி, எஸ்எஸ்சி போன்ற போட்டித் தேர்வுகளில் தொடக்கநிலை தேர்வில் தேர்ச்சிபெறும் மாணவர்களுக்கு அடுத்த கட்ட தேர்வுக்கான உதவிகள் வழங்கப்படுகின்றன.
ஆ. வேலைவாய்ப்பு தொடர்பான திட்டங்கள்: 14-35 வயதுப்பிரிவிலான இளைஞர்களுக்கு கற்றல் மற்றும் ஈதல் என்ற தொழில்திறன் மேம்பாட்டுத் திட்டம் செயல்படுத்தப்படுகிறது. வேலைவாய்ப்பிற்காக கைவினைக் கலைஞர்களின் உற்பத்திப் பொருளுக்கான சந்தையை ஏற்படுத்தித் தரும் வகையிலும் நாடு முழுவதும் ஹுனர்ஹாட் கண்காட்சிகள் நடத்தப்பட்டு வருகின்றன. சிறுபான்மையினத்தைச் சார்ந்த மகளிரின் தலைமைத்துவ மேம்பாட்டிற்காக நை ரோஷினி திட்டம் செயல்படுத்தப்படுகிறது.
இ. உள்கட்டமைப்பு வசதி மேம்பாட்டுத் திட்டங்கள்: பிரதம மந்திரி ஜன்விகாஸ் காரிய கிரம் என்ற திட்டம் நாட்டில் அடையாளம் காணப்பட்ட பகுதிகளில் உள்கட்டமைப்பு வசதிகளை வழங்குவதற்காக செயல்படுத்தப்படுகிறது. இந்தத் திட்டத்தின் கீழ் இதுவரையில் 49 பட்ட வகுப்புக் கல்லூரிகள், 179 உண்டு உறைவிடப் பள்ளிகள் 3016 பள்ளிக் கட்டிடங்கள் உருவாக்கப்பட்டுள்ளன.
மேலே கூறப்பட்டுள்ள திட்டங்களின் விவரங்களை சிறுபான்மையினர் உறவுகள் அமைச்சகத்தின் www.minorityaffairs.gov.in என்ற வலைத்தளத்தில் காணலாம்.
இந்த தகவலை மத்திய சிறுபான்மையினர் உறவுகள் அமைச்சர் திருமதி ஸ்மிருதி ஜுபின் இராணி மக்களவையில் இன்று ஒரு எழுத்துப்பூர்வமான பதிலில் தெரிவித்தார்.
சிறப்பு சேவைகள் மற்றும் கட்டுரைகள்
கொச்சி துறைமுகப் பொறுப்புக் கழகத்தின் துணைத் தலைவராக திரு. சிரில் சி. ஜார்ஜ் பொறுபேற்றார்.
சென்னை துறைமுகப் பொறுப்புக் கழகத்தின் துணைத் தலைவர் திரு. சிரில் சி. ஜார்ஜ் , கொச்சி துறைமுகப் பொறுப்புக் கழகத்தின் துணைத்தலைவராக இன்று  பணியில் சேர்ந்தார். கொச்சி துறைமுகத்தின் துணைத்தலைவராக இருந்த திரு.ஏ.கே.மெகரா, கொல்கத்தா சியாம பிரசாத் முகர்ஜி துறைமுகப் பொறுப்பு கழகத்தின் கொல்கத்தா டாக் சிஸ்டத்துக்கு மாற்றப்பட்டுள்ளார்.
பெரிய துறைமுகங்களில் அதிகாரியாக முப்பது ஆண்டுகளுக்கும் மேல் பணிபுரிந்து அனுபவம் பெற்றுள்ள திரு. சிரில் சி. ஜார்ஜ்  எம்எஸ்டபிள்யு, எம்பிஏ  மற்றும் எல்எல்பி பட்டம் பெற்றவர். அவர் 1987 –ஆஅம் ஆண்டு காண்ட்லா துறைமுகத்தில் தொழிலாளர் நல அதிகாரியாகப் பணியில் சேர்ந்தார். சென்னைத் துறைமுகத்துக்கு வரும் முன்பு , மர்மகோவா துறைமுகம், காண்ட்லா டாக் தொழிலாளர் வாரியம் , கொச்சி துறைமுகம்  ஆகிய பொறுப்புகளை வகித்தார். கொச்சி துறைமுகத்தின் செயலராக இருந்தபோது, ஐசிடிடி, வல்லார்பாதம் இணைப்புத் திட்டங்கள், பெட்ரோநெட் எல்என்ஜி திட்டம், கடல்சார் பணிமனையை கொச்சி கப்பல் கட்டும் தளத்துக்கு மாற்றியது உள்ளிட்ட மேம்பாட்டுத் திட்டங்களில் தீவிரமாகச் செயல்பட்டார்.
பெரிய துறைமுகப் பொறுப்பு கழக  மனிதவளம் மற்றும் நேரடி ஆட்சேர்க்கை விஷயங்களை ஆய்வு செய்வதற்கான இந்திய துறைமுக சங்க குழு உள்பட பல்வேறு குழுக்களுக்கு அவர் தலைமை வகித்துள்ளார்.
(Visitor Counter : 93
பிரதமர் அலுவலகம்
தலாய் லாமாவின் 88-வது பிறந்த தினத்தையொட்டி பிரதமர் வாழ்த்து
துறவி தலாய் லாமாவின் 88-வது பிறந்த தினத்தையொட்டி பிரதமர் திரு நரேந்திர மோடி அவருக்கு தொலைபேசி வாயிலாக இன்று வாழ்த்து தெரிவித்தார்.
இது குறித்து பிரதமர் ட்விட்டரில் கூறியிருப்பதாவது;
“துறவி தலாய் லாமாவின் 88-வது பிறந்த தினத்தையொட்டி அவருக்கு மனப்பூர்வமாக பிறந்தநாள் வாழ்த்து தெரிவித்தேன். அவர் நீண்டகாலம் நலமுடன் வாழ வாழ்த்துக்கள்.”
உள்துறை அமைச்சகம்
பசவ ஜெயந்தி விழாவையொட்டி மத்திய உள்துறை மற்றும் கூட்டுறவுத் துறை அமைச்சர் திரு அமித் ஷா பெங்களூருவில் இன்று ஸ்ரீ பசவண்ணாவுக்குப் புகழஞ்சலி செலுத்தினார்
பசவ ஜெயந்தி விழாவையொட்டி மத்திய உள்துறை மற்றும் கூட்டுறவுத் துறை அமைச்சர் திரு அமித் ஷா பெங்களூருவில் இன்று ஸ்ரீ பசவண்ணாவுக்குப்
புகழஞ்சலி செலுத்தினார். கர்நாடகா மட்டுமின்றி இந்த நாடும் உலகமும் அமைதி, நல்லிணக்கம், அனைவரையும் உட்படுத்திய ஜனநாயகம் என்ற பாதையில் முன்னேறவேண்டும் என்பதைத் தாம் கூற விரும்புவதாக பசவண்ணாவின் பிறந்த ஆண்டு விழாவில் திரு ஷா கூறினார்.
மற்றொரு நிகழ்ச்சியில் நிருபதுங்கா பல்கலைக்கழகத்தைத் தொடங்கி வைத்ததுடன் பல்வேறு திட்டங்களைத் திரு அமித் ஷா தொடங்கி வைக்கவும் அடிக்கல் நாட்டவும் செய்தார். கர்நாடக முதலமைச்சர் திரு பசவராஜ் பொம்மை உட்பட பல பிரமுகர்கள் இந்த விழாவில் பங்கேற்றனர்.
நாட்டின் எதிர்காலம் இளைஞர்கள் மற்றும் அவர்களின் குணாம்சத்தால் கட்டமைக்கப்படுகிறது என்று திரு அமித் ஷா கூறினார். இந்தக் கல்லூரியில் நூறு ஆண்டுகளாக அறிவு என்பது வழிபடப்பட்டுள்ளது. பல மாணவர்கள் கர்நாடகாவிற்கும் நாட்டிற்கும் குறிப்பிடத்தக்க பங்களிப்பை செய்திருக்கிறார்கள். இந்தக் கல்லூரி பல சிறப்புகளைப் பெற்றுள்ளது. 2020லிருந்து இந்தக் கல்லூரி நிருபதுங்கா பல்கலைக்கழகம் என அறியப்படுகிறது. இன்று இது முறைப்படி தொடங்கி வைக்கப்பட்டுள்ளது. இதன் இலச்சினையும் வெளியிடப்பட்டுள்ளது.
பிரதமர் நரேந்திர மோடி புதிய கல்விக் கொள்கையை 2020ல் கொண்டு வந்ததாக அமித்ஷா கூறினார். புதிய கல்விக் கொள்கையை முதலில் ஏற்றுக் கொண்ட மாநிலமாக கர்நாடகா உள்ளது என்றும் இதற்காக அதனைத் தாம் பாராட்டுவதாகவும் அவர் தெரிவித்தார். இந்தியக் கலாச்சாரத்தைப் புரிந்துகொண்டு ஊக்கப்படுத்துவதற்குப் புதிய கல்விக் கொள்கை முக்கியத்துவம் அளிப்பதாக அவர் குறிப்பிட்டார். இத்துடன் இந்தியாவை ஞானத்தின் வல்லரசாக மாற்றுவதற்கும் உலகத்திற்கு வழிகாட்ட இந்தியாவின் பொறுப்பு குறித்து மாணவர்களிடையே விழிப்புணர்வை ஏற்படுத்தவும் அதில் இலக்கு நிர்ணயிக்கப்பட்டு உள்ளதாக அவர் தெரிவித்தார். புதிய கல்விக் கொள்கையை அமல்படுத்த பணிக்குழு அமைத்து கர்நாடகா உதாரணமாக விளங்குகிறது என்று அவர் கூறினார்.
பெல்லாரியில் இன்று தடய அறிவியல் பரிசோதனைக் கூடமும் தொடங்கப்பட்டிருப்பதாக மத்திய உள்துறை அமைச்சர் தெரிவித்தார். பிராந்திய தடய அறிவியல் பரிசோதனைக் கூடங்களை மிக நல்ல முறையில் பராமரிக்கும் கொள்கையைக் கர்நாடகா அமல்படுத்துவதற்காக கர்நாடக முதலமைச்சரையும் உள்துறை அமைச்சரையும் பாராட்டுவதாக அவர் கூறினார். அறிவியல்பூர்வமான புலனாய்வு இல்லாமல் தண்டனை கிடைக்கும் விகிதத்தை அதிகரிக்க முடியாது என்று அவர் தெரிவித்தார்.
தற்போது காவல் துறையில் இ-பீட் என்ற புதிய முறை தொடங்கப்பட்டுள்ளது. கர்நாடகா முழுவதும் இ-பீட் முறை தொடங்கப்பட்டு இருப்பதால் குறிப்பிட்ட கால வரம்புக்குள் மிகவும் ஏழ்மையான மக்களுக்கும் காவல் துறை சேவை செய்ய இது உதவும் என்று அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1822332
பிரதமர் அலுவலகம்
ஜம்மு ஸ்ரீ வெங்கடேஸ்வரா சுவாமி ஆலயம் நமது பாரம்பரியத்தின் செழுமையைக் கொண்டாடுவதாக இருக்கும்: பிரதமர்
ஜம்மு ஸ்ரீ வெங்கடேஸ்வரா சுவாமி ஆலயம், ‘ஒரே இந்தியா உன்னத இந்தியா’ உணர்வை ஆழப்படுத்தும் என்றும் பிரதமர் திரு நரேந்திர மோடி தெரிவித்துள்ளார்.
மத்திய அமைச்சர் டாக்டர் ஜிதேந்திர சிங்கின் ட்விட்டர் பதிவுக்கு பதில் அளித்து பிரதமர் தமது ட்விட்டரில் கூறியிருப்பதாவது:
“இது நமது பாரம்பரியத்தின் செழுமையைக் கொண்டாடுவதாக இருக்கும், ‘ஒரே இந்தியா உன்னத இந்தியா’ உணர்வை ஆழப்படுத்தும்”
பாதுகாப்பு அமைச்சகம்
கொவிட்-19க்கு எதிரான கண்டோன்மென்ட்களின் நடவடிக்கைகளை பாதுகாப்பு அமைச்சர் திரு. ராஜ்நாத் சிங் ஆய்வு செய்தார்
கொரோனோ வைரஸ்  பரவுவதைத் தடுக்க நாடு முழுவதும் உள்ள 62 இராணுவ வாரியங்கள் மேற்கொண்டுள்ள முன்னெச்சரிக்கை நடவடிக்கைகளை பாதுகாப்பு அமைச்சர் திரு. ராஜ்நாத் சிங் இன்று ஆய்வு செய்தார். கொரோனோ வைரசுக்கு எதிராக இராணுவ வாரியங்கள் உறுதிப்பாட்டுடன் செயல்பட்டு வருவதாக பாதுகாப்பு அமைச்சரிடம் பாதுகாப்பு எஸ்டேட்டுகள் தலைமை இயக்குநர் திருமதி. தீபா பாஜ்வா உறுதியளித்தார்.
அனைத்து கண்டோன்மென்ட் பகுதிகளிலும், மருத்துவ சேவைகள், அத்தியாவசிய சுகாதார சேவைகள், குடிநீர் விநியோகம் ஆகியவை குறித்து நடைபெற்று வரும் செய்ல்பாடுகள் பற்றி திருமதி. பாஜ்வா விளக்கினார். தனிமைப்படுத்துதலுக்கான மருத்துவமனைகள், பள்ளிகள், சமுதாயக் கூடங்களைக் கண்டறிய எடுக்கப்பட்ட நடவடிக்கைகள் குறித்தும், இராணுவ முகாம்களில் தங்கியுள்ளவர்களிடம் தொடர்ந்து விழிப்புணர்வு ஏற்படுத்தவும், தனிநபர் இடைவெளியைப் பராமரிக்கவும் மேற்கொள்ளப்படும் முயற்சிகள் குறித்தும் அமைச்சரிடம் அவர் விளக்கினார். தன்னார்வத் தொண்டு நிறுவனங்கள், சமுதாய அமைப்புகளின் ஆதரவுடன், பாதிக்கப்பட்ட பிரிவு மக்களுக்கு உணவு, ரேசன் பொருள்கள் ஆகியவை வழங்கப்பட்டு வருகின்றன. இராணுவ வாரியங்களின் தலைமை நிர்வாக அதிகாரிகள், மாவட்ட நிர்வாகங்கள் மற்றும் உள்ளூர் ராணுவ அதிகாரிகளுடன் தொடர்பு வைத்துள்ளதாக திரு. ராஜ்நாத் சிங்கிற்கு தெரிவிக்கப்பட்டது.
(Visitor Counter : 186
தொலைதொடர்பு மற்றும் தகவல் தொழில்நுட்ப அமைச்சகம்
தொலைத்தொடர்பு ஒழுங்குமுறை ஆணையம் 2023-ஐ ரத்து செய்யும் விதிமுறைகளை வெளியிட்டது டிராய்
இந்திய தொலைத்தொடர்பு ஒழுங்குமுறை ஆணையம்  ஜூலை 25, 2023 தேதியிட்ட தொலைத்தொடர்பு ஒழுங்குமுறை ஆணையம்  டயல்-அப் மற்றும் குத்தகை லைன் இணைய அணுகல் சேவையின் தரம் குறித்த ஒழுங்குமுறை, 2001  அதிகாரப்பூர்வ அரசிதழில் வெளியிடப்பட்ட தேதியில் இருந்து ரத்து செய்யும் விதிமுறைகளை வெளியிட்டது.
டயல்-அப் மற்றும் குத்தகை வரி இணைய அணுகல் சேவை, 2001  சேவையின் சேவையின் தரம் குறித்த ஒழுங்குமுறையை டிராய் டிசம்பர் 10, 2001 அன்று அறிவித்தது. இந்த ஒழுங்குமுறை தற்போதைய ஆபரேட்டர்கள் உட்பட அனைத்து அடிப்படை சேவை ஆபரேட்டர்கள் மற்றும் இணைய சேவை வழங்குநர்களுக்கும் பொருந்தும். பிஎஸ்என்எல், எம்டிஎன்எல் மற்றும் விஎஸ்என்எல். சேவை அளவுருக்களின் தரத்தை நிர்ணயிப்பதன் நோக்கம் நெட்வொர்க் செயல்திறனின் விதிமுறைகளை அமைப்பதன் மூலம் வாடிக்கையாளர் திருப்தியை உறுதி செய்வதாகும், இது சேவை வழங்குநர் தனது நெட்வொர்க்கின் சரியான பரிமாணத்தின் மூலம் அடைய வேண்டும்; சேவையின் தரத்தை அவ்வப்போது அளவிடுதல் மற்றும் குறிப்பிட்ட விதிமுறைகளுடன் ஒப்பிடுதல், இதன் மூலம் பல்வேறு சேவை வழங்குநர்களால் வழங்கப்படும் செயல்திறன் அளவைக் கண்காணிக்கவும், இணைய சேவைகளின் சந்தாதாரர்களின் நலன்களைப் பாதுகாக்கவும்.
குறைந்த வேக இணையத்தை அணுகுவதற்கான ஒரே சேவை டயல் அப் சேவையாக இருந்தபோது இந்த விதிமுறைகள் வெளியிடப்பட்டன. காலப்போக்கில், தொலைதொடர்பு நெட்வொர்க்குகள், வயர்லைன் மற்றும் வயர்லெஸ், எக்ஸ்.டி.எஸ்.எல், எஃப்.டி.டி.எச், எல்.டி.இ மற்றும் 5 ஜி போன்ற தொழில்நுட்பங்களில் அதிவேக பிராட்பேண்ட் சேவையை வழங்க வளர்ந்துள்ளன. குத்தகை வரி அணுகல் சேவைகள் பொதுவாக நிறுவனங்களுக்கு ஐஎஸ்பி உரிமத்தை வைத்திருக்கும் இணைய நுழைவாயில் சேவை வழங்குநர்களால்  வழங்கப்படுகின்றன, இது சேவை நிலை ஒப்பந்தம்  அடிப்படையிலான சேவையாகும். எஸ்.எல்.ஏ அடிப்படையிலான சேவை என்பதால், ஒப்பந்த தரப்பினரிடையேயான ஒப்பந்தம் சேவை தரம் தொடர்பான கவலைகளைப் பாதுகாக்க போதுமான ஏற்பாடுகளைக் கொண்டுள்ளது. எனவே, டயல்-அப் மற்றும் குத்தகைக்கு விடப்பட்ட இணைய அணுகல் சேவையின் சேவையின் தரம் குறித்த ஒழுங்குமுறை, 2001, தற்போதைய சூழலில் மிகவும் பொருத்தமானதாகத் தெரியவில்லை.
மேற்கூறியவற்றைக் கருத்தில் கொண்டு, ஆணையம் ஏப்ரல் 03, 2023 அன்று இந்திய தொலைத்தொடர்பு ஒழுங்குமுறை ஆணையத்தின் வரைவு ரத்து விதிமுறைகள், 2023 ஐ வெளியிட்டது, இது பங்குதாரர்களின் கருத்துக்களை ஏப்ரல் 17, 2023 வரை கோரியது. பங்குதாரர்களின் கருத்துக்களின் அடிப்படையிலும், எளிதாக வணிகம் செய்வதற்கான  அம்சத்தைக் கருத்தில் கொண்டும், இந்திய தொலைத்தொடர்பு ஒழுங்குமுறை ஆணையம் 2023  விதிமுறைகளை ரத்து செய்த தேதியிலிருந்து 2001  டயல்-அப் மற்றும் குத்தகை இணைய அணுகல் சேவையின் சேவையின் தரம் குறித்த ஒழுங்குமுறையை ரத்து செய்ய ஆணையம் முடிவு செய்துள்ளது.
சுகாதாரம் மற்றும் குடும்ப நலத்துறை அமைச்சகம்
சர்வதேச சமூகம் அனுப்பியுள்ள கொவிட் நிவாரணப் பொருட்களின் அண்மைத் தகவல்கள்
கொவிட் தொற்றின் பாதிப்பு பெரும் மடங்கு நாட்டில் உயர்ந்திருப்பதால் கடந்த ஏப்ரல் 27-ஆம் தேதி முதல் பல்வேறு நாடுகளும், அமைப்புகளும் நிவாரண மருத்துவ உபகரணங்கள் மற்றும் கருவிகளை வழங்கி வருகின்றன.
இந்த நிவாரணப் பொருட்களை மாநிலங்களுக்கும் யூனியன் பிரதேசங்களுக்கும் விரைந்து விநியோகிக்கும் பணியில் “அரசின் முழுமையான” அணுகுமுறையுடன் பல்வேறு அமைச்சகங்களும் துறைகளும் மும்முரமாக ஈடுபட்டு வருகின்றன.
2021 ஏப்ரல் 27 முதல் மே 14 வரை பல்வேறு நாடுகள் மற்றும் அமைப்புகள் இணைந்து 10,953 பிராணவாயு செறிவூட்டிகள், 13,169 பிராணவாயு சிலிண்டர்கள், 19 பிராணவாயு உற்பத்திக் கருவிகள், 6835 செயற்கை சுவாசக் கருவிகள், சுமார் 4.9 லட்சம் ரெமிடெசிவிர் குப்பிகள் ஆகியவை அனுப்பப்பட்டுள்ளன.
2021 மே 14 அன்று அமெரிக்கா, இத்தாலி, கனடா, தென்கொரியா, ஓமான், பிரிட்டிஷ் ஆக்சிஜன் நிறுவனம் , கோஹரூ 3எஸ்பி , கிலீட்  ஆகிய நாடுகள் மற்றும் நிறுவனங்களிடமிருந்து பெறப்பட்ட முக்கிய பொருட்கள்:
• ரெம்டெசிவிர்: 68,810
• டோசிலிசுமாப்: 1,000
• செயற்கை சுவாசக் கருவிகள்: 338
• பிராணவாயு சிலிண்டர்கள்: 900
• பிராணவாயு செறிவூட்டிகள்: 157
பல்வேறு நாடுகள் மற்றும் அமைப்புகளிடமிருந்து வழங்கப்படும் பொருட்கள் மாநிலங்களுக்கும் யூனியன் பிரதேசங்களுக்கும் துரிதகதியில் அனுப்பி வைக்கப்படுகின்றன. இதற்காக பிரத்தியேக ஒருங்கிணைப்பு மையம் ஒன்றை மத்திய சுகாதார அமைச்சகம் உருவாகியிருப்பது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1718792
PIB Headquarters
வங்கி வாடிக்கையாளர் விழிப்புணர்வு நிகழ்ச்சி
இந்தியன் ஓவர்சீஸ் வங்கி நாகப்பட்டினம் மாவட்டத்தில், பொதுத்துறை, தனியார், கூட்டுறவு வங்கிகள், வங்கிசாரா நிதி நிறுவனங்கள், குறு நிதி நிறுவனங்கள், வீட்டு வசதி நிதி நிறுவனங்கள் உள்ளிட்ட இதர நிறுவனங்களுடன் சேர்ந்து வாடிக்கையாளர்களை தேடிச் செல்லும் முன்முயற்சி நிகழ்ச்சியை மேற்கொண்டது. இதனையொட்டி நாகப்பட்டினத்தில் 21.10.2019, 22.10.2019 ஆகிய இரண்டு நாட்கள் இந்த நிகழ்ச்சி நடைபெற்றது. வங்கியில் உள்ள வசதிகள், செயல்படுத்தும் திட்டங்கள் ஆகியவை குறித்து பொதுமக்களுக்கு விழிப்புணர்வை ஏற்படுத்தி, கடன் உதவி பெறுவதற்கு வழி ஏற்படுத்துவதே இந்த நிகழ்ச்சியின் நோக்கமாகும்.
இந்த நிகழ்ச்சிக்கு மாவட்ட ஆட்சியர் திரு.பிரவீன் பி.நாயர் தலைமை வகித்தார். பொதுத்துறை வங்கிகள், தனியார் வங்கிகள் மற்றும் இதர நிதி நிறுவனங்கள் ஒரே தளத்தில் ஒன்றாக சேர்ந்திருப்பதற்காக எடுக்கப்பட்ட முயற்சிகளை அவர் பாராட்டினார். இந்தத் தனித்துவமான முன்முயற்சியை பயன்படுத்திக் கொண்டு, பயனாளிகள் கடன்களைப் பெற்று, அவற்றைக் குறிப்பிட்ட காலத்திற்குள் திருப்பிச் செலுத்துமாறு அவர் கேட்டுக் கொண்டார்.
இந்த நிகழ்ச்சியின் போது வங்கிகள் சேமிப்பு கணக்குகளை தொடங்கியதுடன் கடன்களையும் வழங்கின. மக்களுக்கு ஆதார் பதிவு, பீம் ஆதார் செயலி பதிவிறக்கம் போன்ற சேவைகளையும் வழங்கின. இந்த பெரும் நிகழ்ச்சியில் 932 பயனாளிகளுக்கு ரூ.32.91 கோடிக்கு சில்லரை, விவசாயம், சுயஉதவிக் குழுக்கள், வாகனம், வீட்டுவசதி, சிறு, குறு, நடுத்தரத் தொழில்கள், கல்வி மற்றும் தனிநபர் போன்ற பல்வேறு பிரிவுகளின் கீழ் கடன்களை அனைத்து வங்கிகளும் வழங்கியதாக இந்தியன் ஓவர்சீஸ் வங்கியின் செய்திக் குறிப்பில் தெரிவிக்கப்பட்டுள்ளது.
பிரதமர் அலுவலகம்
ஜிசாட்-29 செயற்கைக்கோளை சுமந்து கொண்டு ஜி.எஸ்.எல்.வி. மார்க்-3 டி-2 ராக்கெட் வெற்றிகரமாக விண்ணில் பாய்ந்தது: ஐ.எஸ்.ஆர்.ஓ விஞ்ஞானிகளுக்கு பிரதமர் வாழ்த்து
ஜிசாட்-29 செயற்கைக்கோளை சுமந்து கொண்டு ஜி.எஸ்.எல்.வி. மார்க்-3 டி-2 ராக்கெட் வெற்றிகரமாக விண்ணில் பாய்ந்ததை முன்னிட்டு இந்திய விண்வெளி ஆய்வு மையத்தின் விஞ்ஞானிகளுக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
“ஜிசாட்-29 செயற்கைக்கோளை சுமந்து கொண்டு ஜி.எஸ்.எல்.வி. மார்க்-3 டி-2 ராக்கெட்டை வெற்றிகரமாக விண்ணில் இந்திய விண்வெளி ஆய்வு மையத்தின் விஞ்ஞானிகளுக்கு எனது நெஞ்சார்ந்த வாழ்த்துகள். இந்த இரட்டிப்பு வெற்றி, இந்திய மண்ணில் இருந்து இதுவரை இல்லாத வகையில் அதிக எடை கொண்ட செயற்கைக்கோள் விண்ணில் செலுத்தப்பட்டு சாதனை படைக்கப்பட்டுள்ளது.
இந்த செயற்கைக்கோள், நாட்டின் தொலைதூரப் பகுதிகளுக்கும் தொடர்பு மற்றும் இணையதள சேவையை வழங்கும்” என்று பிரதமர் தனது வாழ்த்து செய்தியில் கூறியுள்ளார்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 96.75 கோடிக்கும் மேற்பட்ட தடுப்பூசி டோஸ்கள் வழங்கப்பட்டன
மாநில அரசுகள் மற்றும் யூனியன் பிரதேசங்களுக்கு இதுவரை, 96.75  கோடிக்கு மேற்பட்ட தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 8.43  கோடிக்கும் மேற்பட்ட தடுப்பூசி டோஸ்கள் கையிருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1762812
கூட்டுறவு அமைச்சகம்
தொடக்க வேளாண் கடன் கூட்டுறவு மூலம் பொதுச் சேவை மையங்களின் சேவை குறித்த தேசிய கருத்தரங்கை மத்திய உள்துறை மற்றம் கூட்டுறவுத்துறை அமைச்சர் திரு அமித் ஷா, 2023 ஜூலை 21 அன்று புதுதில்லியில் தொடங்கி வைக்க உள்ளார்.
தொடக்க வேளாண் கடன் கூட்டுறவு மூலம் பொதுச் சேவை மையங்களின் சேவை குறித்த தேசிய கருத்தரங்கை மத்திய உள்துறை மற்றம் கூட்டுறவுத்துறை அமைச்சர் திரு அமித் ஷா, 2023 ஜூலை 21 அன்று புதுதில்லியில் தொடங்கி வைக்க உள்ளார். இந்நிகழ்ச்சியில் மத்திய மின்னணு மற்றும் தகவல் தொழில்நுட்பத்துறை அமைச்சர் திரு அஸ்வினி வைஷ்ணவ் பங்கேற்று சிறப்பிக்க உள்ளார். கூட்டுறவு அமைச்சகத்தின் தேசிய கூட்டுறவு வளர்ச்சிக் கழகம் பொதுச் சேவை மையத்துடன் இணைந்து இந்தக் கருத்தரங்குக்கு ஏற்பாடு செய்துள்ளது. தொடக்க வேளாண் கடன் கூட்டுறவு மூலம் அளிக்கப்படும் பொது சேவை மையங்களின் சேவை தொடர்பான பல்வேறு அம்சங்கள் குறித்து இதில் விவாதிக்கப்படும். தற்போது வரை பொது சேவை மைய இணையதளத்தில் 17,000 தொடக்க வேளாண் கூட்டுறவு அமைப்புகள் உள்ளன. இதில், 6,000 தொடக்க வேளாண் கூட்டுறவு அமைப்புகள் பொது சேவை மையங்களாக ஏற்கனவே சேவையை தொடங்கியுள்ளன.
பாதுகாப்பு அமைச்சகம்
தமிழ்நாட்டில் பாதுகாப்பு வழித்தடத் திட்டங்கள்
உத்தரபிரதேசம் மற்றும் தமிழ்நாட்டில் இரண்டு பாதுகாப்பு-தொழில்துறை வழித்தடங்கள்  தலா ரூ.10,000 கோடி முதலீட்டை ஈர்க்கும் நோக்கத்துடன் நிறுவப்பட்டுள்ளன. உத்தரப்பிரதேச அரசிடம் இருந்து பெறப்பட்ட தகவலின்படி, உத்தரப்பிரதேசப் பாதுகாப்புத் தொழில்துறை வழித்தடத்திற்காக , 8,764 கோடி ரூபாய் முதலீட்டில் 63 புரிந்துணர்வு ஒப்பந்தங்கள்  கையெழுத்திடப்பட்டுள்ளன. உத்தரபிரதேசப் பாதுகாப்புத் தொழில்துறை வழித்தடத்தில் தற்போதைய முதலீடு 1,552 கோடி ரூபாய். மேலும், தமிழ்நாடு அரசிடம் இருந்து பெறப்பட்ட தகவலின்படி, தமிழ்நாடு பாதுகாப்புத் தொழில்துறை வழிதடத்தில் , 39 தொழில்களுக்கான புரிந்துணர்வு ஒப்பந்தங்கள் மூலம் ரூ.11,103 கோடி முதலீடு செய்ய ஏற்பாடுகள் செய்யப்பட்டுள்ளன. தமிழ்நாடு பாதுகாப்பு த் தொழில்துறை வழித்தடத்தில் தற்போதைய முதலீடு 2,217 கோடி ரூபாய். சாலைகள், மின்சாரம், நீர் மற்றும் கழிவுநீர் அமைப்புகள் போன்ற உள்கட்டமைப்பு வசதிகளை மேம்படுத்தி, வழித்தடங்களின் மேம்பாட்டிற்கு அந்தந்த மாநில அரசுகள்உதவுகின்றன.
2021 செப்டம்பரில் மத்திய பாதுகாப்பு அமைச்சரிடம் தமிழ்நாடு தொழில்துறை அமைச்சர் வழங்கிய குறிப்பாணையில் சோதனை மற்றும் சான்றிதழ் உள்கட்டமைப்பு, டிஆர்டிஓ ஆய்வகங்கள், ஏ இ டபிள்யு சி எஸ் - க்கான வணிக உற்பத்தி அலகுகள், பாதுகாப்பு நிலப் பரிமாற்றம் மற்றும் எச் ஏ எல்- உடன் கூட்டுத்துறை  உருவாக்கம் போன்ற திட்டங்கள் இடம்பெற்றுள்ளன. மேலும், தொடர்புடைய துறை/நிறுவனங்கள் தங்களின் தற்போதைய வழிகாட்டுதல்கள் மற்றும் நடைமுறைகளின்படி உரிய நடவடிக்கை எடுக்க அறிவுறுத்தப்பட்டுள்ளன.
இந்த தகவலை பாதுகாப்புத் துறை இணை அமைச்சர் அஜய் பட், மார்ச் 21, 2022 அன்று மாநிலங்கள் அவையில் உறுப்பினர் பி வில்சன் கேள்விக்கு எழுத்துப்பூர்வமாக அளித்த பதிலில் தெரிவித்தார்.
மத்திய அமைச்சரவை
தொழிலுறவு சட்ட மசோதா 2019-க்கு மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், தொழிலுறவு சட்டம் 2019-ஐ நாடாளுமன்றத்தில் அறிமுகம் செய்ய ஒப்புதல் வழங்கப்பட்டது.
பயன்கள்
இரண்டு உறுப்பினர் தீர்ப்பாயத்தை  அமைத்து, சில முக்கிய வழக்குகளில் கூட்டாக தீர்ப்பு வழங்கும் நடைமுறை அறிமுகப்படுத்தப்படும். மற்ற வழக்குகளில் ஒற்றை உறுப்பினரே தீர்ப்பளிக்கலாம். இதன்மூலம், வழக்குகளுக்கு விரைந்து தீர்வுகாண முடியும்.
தற்போதுள்ள அம்சங்களை  மென்மைப்படுத்துதல். நூறு ஊழியர்களைக் கொண்ட நிறுவனங்கள் பணிநீக்கத்துக்கு உரிய அரசிடம் முன் அனுமதி பெற வேண்டும் என்ற அம்சத்தில் மாற்றமில்லை. அதேசமயம், அறிவிக்கை மூலம் அளவை மாற்றுவதற்கான சரத்து சேர்க்கப்பட்டுள்ளது.
மறுதிறன் நிதியை, தொழிலாளர்களுக்கு கடன் வழங்க பயன்படுத்திக் கொள்ள வகை செய்யப்பட்டுள்ளது.
வேலைவாய்ப்புக்கு காலவரம்பு நிர்ணயித்தல், நோட்டீஸ் காலம், பணிநீக்கத்தின் போது இழப்பீடு வழங்குதல் ஆகியவற்றுக்கு இது பொருந்தாது.
அபராதம் விதிப்பது போன்ற விஷயத்தில் அரசு அதிகாரிகளுக்கு அதிகாரம் வழங்கப்படுவதால், தீர்ப்பாயத்தின் சுமை குறையும்.
வணிகம் மற்றும் தொழில்துறை அமைச்சகம்
நாட்டின் மே மாதம் வர்த்தக செயல்பாட்டில் குறிப்பிடத்தக்க வளர்ச்சி
நாட்டின் ஏற்றுமதி வளர்ச்சி தொடர்ந்து ஈர்க்கக் கூடிய வகையில் உள்ளதாகவும், இந்தாண்டின் மே மாத ஏற்றுமதி, கடந்தாண்டு இதே கால அளவை விட 67.39 சதவீதம் அதிகமாகவும், 2019ம் ஆண்டு மே மாதத்தைவிட 7.93 சதவீதம் அதிகமாகவும் உள்ளதாக ஆரம்பகட்ட தரவுகள் தெரிவிப்பதாக வர்த்தக செயலாளர் டாக்டர் அனுப் வாதவன் கூறியுள்ளார்.
பெட்ரோலியப் பொருட்கள், ஆபரணக் கற்கள் மற்றும் நகை தவிர மற்ற பொருட்களின் வணிக ஏற்றுமதி இந்தாண்டு மே மாதத்தில், கடந்தாண்டு இதே காலத்தைவிட 45.96 சதவீதமும், 2019ஆண்டு மே மாதத்தை விட 11.51 சதவீதமும் அதிகரித்துள்ளது.
இறக்குமதியும், இந்தாண்டு மே மாதத்தில் 68.54 சதவீதம் என்ற அளவில் சாதகமான வளர்ச்சியை கண்டுள்ளது. கடந்தாண்டு மே மாதத்தை விட, இறக்குமதி 17.47 சதவீதம் குறைந்துள்ளது.
சேவை ஏற்றுமதி இந்தாண்டு மே மாதத்தில் 27.85 பில்லியன் அமெரிக்க டாலராக பதிவாகியுள்ளது. கடந்தாண்டு இதே கால அளவை விட 6.44 சதவீதம் அதிகரித்துள்ளது. சேவை இறக்குதி 9.97 பில்லியன் அமெரிக்க டலராக பதிவாகியுள்ளது. மே மாதத்துக்கு நிகர சேவை ஏற்றுமதி மதிப்பில் 7.88 பில்லியன் அமெரிக்க டாலராக மதிப்பிடப்பட்டுள்ளது. இது கடந்தாண்டு இதே கால அளவை விட 15.39 சதவீதம் அதிகம்.
இரும்புத்தாது ஏற்றுமதி 2020-2021ம் ஆண்டிலும், 2021-22-ம் ஆண்டின் முதல் 2 மாதங்களிலும் தொடர்ந்து அதிகரித்துள்ளது. அரசு ஏற்றுமதியும் 2020ம் ஆண்டு ஏப்ரல் தவிர, 2020-21 மற்றும் இந்த நிதியாண்டின் ஏப்ரல், மற்றும் மே மாதங்களில் தொடர்ந்து வளர்ச்சி கண்டுள்ளது.
மேலும் விவரங்களுக்கு:
https://pib.gov.in/PressReleasePage.aspx?PRID=1724012
பிரதமர் அலுவலகம்
பிரதமர் நரேந்திர மோடி, பங்களாதேஷ் பிரதமர் ஷேக் ஹசீனா இடையே தொலைபேசி உரையாடல்
பிரதமர் நரேந்திர மோடி பங்களாதேஷ் குடியரசின் பிரதமர் ஷேக் ஹசீனா - உடன் இன்று தொலைபேசி மூலம் உரையாடினார்.
ரமலான் புனித மாதத்தையொட்டி பிரதமர் ஷேக் ஹசீனாவுக்கும், பங்களாதேஷ் மக்களுக்கும், பிரதமர் மோடி, தமது சார்பிலும் இந்திய மக்களின் சார்பிலும் வாழ்த்துக்களைத் தெரிவித்துக் கொண்டார்.
உலக அளவிலான கோவிட்19 தொற்று தாக்கத்தினால், தங்களது பகுதியின் நிலைமைகள் குறித்தும், தத்தமது நாடுகளில் இந்த நோயை ஒழிக்க மேற்கொள்ளப்படும் நடவடிக்கைகள் குறித்தும் இரு தலைவர்களும் பகிர்ந்து கொண்டனர்.
சார்க் நாடுகளின் தலைவர்களுக்கிடையே மார்ச் 15ம் தேதி அன்று ஒப்புக்கொள்ளப்பட்ட சிறப்பு ஏற்பாடுகளை நடைமுறைப்படுத்துவதில் ஏற்பட்டுள்ள முன்னேற்றம் குறித்து இரு தலைவர்களும் மகிழ்ச்சி தெரிவித்தனர். சார்க் கோவிட் 19, அவசரகால நிதியத்திற்கு 1.5 மில்லியன் அமெரிக்க டாலர் அளித்தமைக்கு பிரதமர் ஷேக் ஹசீனாவிற்கு, பிரதமர் மோடி நன்றி தெரிவித்தார்.
இந்த மண்டலத்தில், கோவிட்19 தொற்றுக்கு எதிரான போராட்டத்தில், ஒருங்கிணைந்த முயற்சிகளை மேற்கொள்வதற்கு தலைமை ஏற்றுள்ளதற்காகவும், பங்களாதேஷிற்கு மருத்துவப் பொருட்களும், திறன் கூட்டுவதற்கான உதவிகளும் அளித்ததற்காகவும், பிரதமர் மோடிக்கு பிரதமர் ஷேக் ஹசீனா நன்றி தெரிவித்தார்.
சாலை வழி, ரயில் வழி, உள்நாட்டு நீர்வழி மற்றும் வான்வழி போக்குவரத்து மூலமாக எல்லைகளுக்கிடையிலான அத்தியாவசியப் பொருட்கள் வழங்குவது தொடருவது குறித்து இரு தலைவர்களும் திருப்தி தெரிவித்தனர். இரு நாடுகளுக்கும் இடையே நிலவுகின்ற வரலாறு, கலாச்சாரம், மொழி, சகோதரத்துவம் ஆகிய பந்தங்களை நினைவு கூர்ந்த பிரதமர் மோடி, இரு நாடுகளுக்கும் இடையே, மிகச்சிறந்த முறையில் உள்ள, இரு தரப்பு உறவுகள் குறித்து திருப்தி தெரிவித்தார். கோவிட் 19 தொற்று பரவுவதைத் தடுப்பதற்கும், இந்த பெருந்தொற்றினால் ஏற்படும் சுகாதார, பொருளாதார பாதிப்புகளை அகற்றவும், பங்களாதேஷுக்கு உதவுவதற்கு இந்தியா எப்பொழுதும் தயாராக உள்ளதாக பிரதமர் உறுதியளித்தார்.
வரலாற்று முக்கியத்துவம் வாய்ந்த இந்த முஜிப் பர்ஷோவின் போது, பிரதமர் ஷேக் ஹசீனா வும், நட்புறவு கொண்ட பங்களாதேஷ் மக்கள் அனைவரும், நல்ல ஆரோக்கியத்துடனும், நலமுடனும் இருக்க, தமது நல்வாழ்த்துக்களைப் பிரதமர் மோடி தெரிவித்துக் கொண்டார்.